Maya Angelou

èMaya Angelou,  ki fèt sou non Marguerite Annie Johnson nan dat 4 avril 1928 nan Saint-Louis (Missouri) Winston-Salem ( Karolin di Nò ), se yon romansyè, powèt, otè pyès teyat, eseyis, aktris, senaris, pwodiktris, dokimantaris, pwofesè inivèsite, ak militan afwo-ameriken .

Figi enpòtan nan mouvman ameriken pou dwa sivik yo,  li vin yon figi anblematik nan lavi kiltirèl ak politik Etazini. li pibliye yon seri otobiygrafik nan 7 volim, 3 esè, plizyè rekèy powèm, epi jwe  nan  plizyè pyès teyat, fim ak ak emisyon sou televizyon sou yon peryòd ki plis pase 50 lane. Li resevwa yon douzèn pri prestijye ak plis pase senkant diplòm onorifik.

Maya  Angelou te vin selèb ak premye tòm seri otobiyografik li a, M konn poukisa zwazo a chante nan kalòj la (1969), ki esplike lavi li jiska laj 17 tan. Li ba l siksè ak yon renonmen mondyal, yon siksè ki ta pral konfime avèk aparisyon nan lane 1971 premye rekèy pwezi li,  .

li te enfliyanse yon pakèt pèsonalite afwo-ameriken ak afriken,ladan yo jounalis Oprah Winfrey, ki anpil fwa pale de li.

 Biyografi 

 Anfans ak edikasyon 
Marguerite Annie Johnson se pitit fi Bailey Johnson ak vivian (Baxter) Johnson, li sinome "Maya" pa gran frè li a Bailey Jr. Lè paran yo divòse nan lane 1931, li menm ak frè li a te al viv ak Anie Henderson, grann yo bò kot papa. Grann sa te gen yon ti boutik nan vilaj Stamps lan, nan Akanzas, Eta Sid kote segregasyon an reglemante pa lwa Jim Crow yo epi garanti pa teworis Ku Klux Klan yo. Konsa, nan vilaj Stamps lan, popilasyon blanch lan ak popilasyon nwa a separe  nan 2 katye diferan lè sa Maya te rann li kont menm timoun ka viktim rayisman rasis. Men renonmen grann li an, yon pilye nan kominote afwo-ameriken an, te ba l konfyans nan tèt li. Li grandi ak lanmou pou lanati epi dekouvri fòs ak mizikalite lapawòl pandan li t ap tande prèch legliz. Se pandan fòmasyon relijyez li l aprann pale an piblik epi resite powèm. Papa l, Bailey Jonhson, te konn vin wè l tanzantan.
Kategori:Atik Wikipedya avèk dosye otorite